**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със Заповед № 215/01.03.2024г. на Кмета на Община Севлиево, на основание чл. 44, ал. 1, т. 13 от Закона за местното самоуправление и местната администрация (ЗМСМА) и чл. 129, ал. 2 от ЗУТ е одобрен:

**Подробен устройствен план (ПУП) –План за регулация и застрояване (ПРЗ)** за частично изменение на ПРЗ за част от кв.159, УПИ V и УПИ IX по плана на гр.Севлиево, изработен на основание чл.134, ал.2, т.6 и съгласно чл.135а от ЗУТ със съдържание:

**ПЛАН ЗА РЕГУЛАЦИЯ (ПР):**

От УПИ V, кв.159 по плана на гр.Севлиево се образуват три нови урегулирани поземлени имота УПИ ХVІІІ, УПИ ХІХ и УПИ ХХ.

Вътрешнорегулационните линии между УПИ ХVІІІ и УПИ ІХ се променят по взаимно съгласие на собствениците съгласно предварителен договор по чл.15, ал.3 и ал.5 от ЗУТ.

Запазва се предназначението на имотите – за производствена и складова дейност в предимно производствена устройствена зона.

Неразделна част от ПР са 1бр. чертеж и обяснителна записка 2 листа, съставляващи графичната част.

 **ПЛАН ЗА ЗАСТРОЯВАНЕ (ПЗ):**

 За новообразуваните УПИ ХVІІІ, УПИ ХІХ и УПИ ХХ, кв.159 по плана на гр.Севлиево се запазва предназначението на имотите – за производствена и складова дейност, при установената устройствена зона Пп – предимно производствена, при следните устройствени показатели:

 - начин на застрояване – свободно и свързано;

 - характер на застрояване – средно, с височина до 15м;

 - максимална плътност на застрояване – 80%;

 - максимална интензивност на застрояване – 2,5;

 - минимална озеленена площ – 20%;

 - ограничителни и задължителни линии на застрояване от графичната част на ПУП - ПЗ;

 Неразделна част от ПЗ са 1бр. чертеж и обяснителна записка 2 листа, съставляващи графичната част.

На основание чл. 215 от ЗУТ, заповедта подлежи на обжалване чрез Кмета на Община Севлиево до Административен съд – Габрово, в четиринадесет дневен срок от връчването.

 На заинтересуваните лица е изпратено съобщението за издадената заповед с писма и обратна разписка.

 Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. II, стая 209 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в ЦИУГ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 06.03.2024г. на таблото за обявления в „Център за информация и услуги на граждани“ и е публикувано на Интернет страницата на Община Севлиево.